Derek Kevan

Derek Tennyson Kevan (født 6. mars 1935 i Ripon, North Yorkshire, død 4. januar 2013 i Birmingham) var en engelsk fotballspiller. Hans posisjon var spiss.

Karriere 
I karrieren var han innom en rekke klubber. Han begynte karrieren Bradford Park Avenue i 1952. Han spilte 15 kamper og scora åtte mål for klubben før han gikk til West Bromwich Albion i 1953. Han spilte i West Bromwich i ti sesonger, og det var klubben han spilte lengst for i karrieren. Han spilte 262 kamper og scora 157 mål for Midlands-klubben. Han ble også toppscorer i ligaen i 1961/62, sammen med Ray Crawford fra Ipswich Town. Begge scora 33 mål.

Etter ti år i klubben gikk turen innom Chelsea i 1963. Han var bare i klubben en kort periode, og han spilte syv kamper og scora ett mål for London-laget. Videre gikk han til Manchester City hvor han spilte 67 kamper og scora 48 mål på to sesonger.

I 1965 gikk igjen turen til London, denne gangen til Crystal Palace. Etter å ha spilt 21 kamper og scora fem mål, gikk han til nok en ny klubb. Denne gangen var det Peterborough United som fikk hans tjenester. 17 kamper og to mål ble det i Peterborough, før han gikk til Luton Town i 1966. Her spilte han 11 kamper og scora fire mål.

I 1967 bytta han klubb nok en gang. Nå gikk turen til Stockport County. Han spilte i Stockport til 1968. Da hadde han spilt 40 kamper og scora 10 mål for klubben.

Han la opp i 1969.

Mellom 1957 og 1961 spilte han 14 landskamper og scora åtte mål for . Han scora to av Englands mål i fotball-VM 1958.

Referanser

Eksterne lenker 
 

Engelske fotballspillere
Spillere i Fotball-VM 1958
Spillere i Fotball-VM 1962
Fotballspillere for West Bromwich Albion FC
Fotballspillere for Chelsea FC
Fotballspillere for Manchester City FC
Fotballspillere for Crystal Palace FC
Fotballspillere for Peterborough United FC
Fotballspillere for Stockport County FC
Fotballspillere for Macclesfield Town FC
Fotballspillere for Luton Town FC
Personer fra distriktet Harrogate